เอ็มเอร์เต จาการ์ตา

เอ็มเอร์เต จาการ์ตา () หรือชื่ออย่างเป็นทางการคือ รถไฟฟ้าขนส่งมวลชนจาการ์ตา () เป็นระบบขนส่งมวลชนเร็วของกรุงจาการ์ตา ประเทศอินโดนีเซีย เริ่มก่อสร้างอย่างเป็นทางการเมื่อวันที่ 10 ตุลาคม ค.ศ. 2013 เป็นการก่อสร้างในระยะที่ 1 และได้เปิดให้บริการแล้วเมื่อวันที่ 24 มีนาคม ค.ศ. 2019

 เส้นทาง 
ระยะทางทั้งโครงการคือ 108 กิโลเมตร เป็นสายเหนือ-ใต้ 21.7 กิโลเมตร (จากเลอบักบูลุซ ไปยังกัมปุงบันดัน) และสายตะวันออก-ตะวันตก 87 กิโลเมตร (จากบาลาราจา ไปยังจีการัง)ข้อมูลเพิ่มเติมดูได้ที่ เว็บไซต์ทางการ 

 สายเหนือ–ใต้ 
การก่อสร้างแบ่งเป็น 2 ระยะ
 ระยะที่ 1 สร้างเชื่อมระหว่างเลอบักบูลุซ ไปยังบันดารัน ระยะทาง 15.5 กิโลเมตร จำนวน 13 สถานี (ยกระดับ 7 สถานี ใต้ดิน 6 สถานี) 
 ระยะที่ 2 เป็นส่วนต่อขยาย สร้างเชื่อมระหว่างบันดารัน ไปยังกัมปุงบันดัน (ใต้ดิน 7 สถานี ระดับดิน 1 สถานี) คาดว่าจะเปิดให้บริการใน ค.ศ. 2024 MRT Takes Small Step Forward as Contractors Approved - The Jakarta Globe

 ระยะที่ 1 
ระยะที่ 1 มีระยะทาง  สร้างเชื่อมระหว่างเลอบักบูลุซ ไปยังบันดารัน เริ่มก่อสร้างในปี ค.ศ. 2013 เปิดให้บริการแล้วเมื่อเดือนมีนาคม ค.ศ. 2019 คาดว่าจะรองรับผู้โดยสารได้ 212,000 คนต่อวัน ใช้เวลาการในเดินทางตลอดสาย (เที่ยวเดียว) ไม่ถึง 30 นาที

สถานียกระดับ
 เลอบักบูลุซ
 ฟัตมาวาตี
 จีเปเต
 ฮาจีนาวี
 บลกอา
 บลกเอ็ม
 ซีซีงามางาราจา

สถานีใต้ดิน
 เซอนายัน
 อิสโตรา
 เบินดูงันฮีลีร์
 เซอตียาบูดี
 ดูกุฮ์อาตัซ (เปลี่ยนเส้นทางไปยังรถไฟฟ้าชานเมืองกาเอร์เอ็ล โกมูเตอร์ไลน์)
 บันดารัน

 สายตะวันออก–ตะวันตก 
ปัจจุบันอยู่ในระหว่างการศึกษาโครงการ คาดว่าจะเปิดให้บริการใน ค.ศ. 2030

 อ้างอิง 

 แหล่งข้อมูลอื่น 
 เว็บไซต์อย่างเป็นทางการ 

หมวดหมู่:รถไฟฟ้าใต้ดินในประเทศอินโดนีเซีย
หมวดหมู่:การขนส่งในจาการ์ตา
หมวดหมู่:เส้นทางรถไฟที่เปิดทำการในปี พ.ศ. 2562